মালিতে অপহৃত ভারতীয়দের উদ্ধারে পদক্ষেপ শুরু ভারতের!

ওয়েব ডেস্ক : সম্প্রতি মালিতে (Mali) অপহৃত হয়েছিলেন ৫ জন ভারতীয় (Indians)। তাঁদেরকে উদ্ধারে সচেষ্ট হল ভারত সরকার (Indian Government)। এ নিয়ে মালিতে অবস্থিত ভারতীয় দূতাবাসের তরফে একটি বিবৃতি জারি করা হয়েছে। সেখানে বলা হচ্ছে, অপহৃত ভারতীয় ৫ জনকে উদ্ধারের জন্য বিদেশমন্ত্রক মালির প্রশাসনের সঙ্গে যৌথভাবে কাজ করছে।

ভারতীয় দূতাবাসের (Indian Embassy) তরফে ওই বিবৃতিতে জানানো হয়েছে, গত ৬ নভেম্বর মালিতে (Mali) যে ৫ ভারতীয় নাগরিককে অপহরণের ঘটনা ঘটেছে, সেই বিষয়ে আমরা অবগত। সেই ঘটনায় অপৃতদের উদ্ধারের জন্য সমস্ত ধরণের পদক্ষেপ করা হচ্ছে। দ্রুত যাতে ভারতীয় নাগরিকদের মুক্ত করতে মালিতে ভারতীয় দূতাবাস ও মালির প্রশাসন একসঙ্গে কাজ শুরু করেছে।

আরও খবর : রাশিয়ায় ভয়াবহ বিপত্তি, KA-২২৬ হেলিকপ্টার ভেঙে দু টুকরো

প্রসঙ্গত, মালিতে (Mali) এখন শাসন করছে জুন্টা সরকার। তবে সেখানে অপরাধী চক্র ও জঙ্গিদের দৌরাত্ম্য বেড়েই চলেছে। তা নিয়ন্ত্রণে আনতে পারছে না নিরাপত্তা বাহিনী। ২০১২ সালের পর থেকে ওই দেশে সন্ত্রাসবাদীদের দাপট বেড়েছে। আর তার পর থেকে একাধিক অপহরণের ঘটনা ঘটেছে। এবার ৫ ভারতীয়কে অপরহরণের ঘটনা সামনে এল। তবে বাকি ভারতীয়দের নিরাপদ স্থানে সরিয়ে নিয়ে যাওয়া হয়েছে বলে খবর।

চলতি বছরের সেপ্টেম্বরে দুই আবর ও এক ইরানি ব্যক্তিকে গ্রেফতার করা হয়েছিল। জেএনআইএম জঙ্গিরা তাঁদের গ্রেফতার করে বলে জানা গিয়েছিল। ৫০ মিলিয়ন ডলারের বিনিময়ে গত সপ্তাহে তাদের মুক্তি দেওয়া হয়েছে তাদেরকে। তার পরে আবার অপহরণের ঘটনা ঘটল। ফলে অপহরণকারীরা মুক্তিপণ চেয়েছে কি না, সে বিষয়ে এখনও কিছু জানা যায়নি।